**ŠILUTĖS R. VILKYČIŲ PAGRINDINĖS MOKYKLOS VEIKLOS KOKYBĖS ĮSIVERTINIMO ATASKAITA**

2014-2015 M. M.

(2015 m. birželis)

**MOKYKLOS VEIKLOS ĮSIVERTINIMO GRUPIŲ**

**REKOMENDACIJOS** (2016metų veiklos planavimui)

Dėl 2 srities „Ugdymas ir mokymasis“ veiklos rodiklio „2.3.4. „Išmokimo stebėjimas“ rezultatų pagerinimo

 ***(2.3.4. „Išmokimo stebėjimas“ 3 lygis)***

* Mokytojams rugsėjo mėnesį mokinius supažindinti su mokomojo dalyko programa/ilgalaikiu planu, pažangos ir pasiekimų informacijos kaupimo ir jos fiksavimo priemonėmis. Kartą per trimestrą priminti vertinimo kriterijus, metodus ir formas, atsiskaitymo terminus, supažindinti su kriterijais, kuriais remiantis rašomas sudėtinis pažymys.
* Mokytojams mokyti mokinius įsivertinti, analizuoti savo mokymosi pasiekimus, bendru mokytojų ir mokinių susitarimu darbus raštu kaupti darbų aplanke.
* Metodinėse grupėse analizuoti atskirų klasių mokinių mokymosi pasiekimus bei pažangą, spręsti, kaip siekti geresnių rezultatų.
* Mokytojams taikyti išsamią kontrolinio darbo (testo, atsiskaitymo) analizę: bendrus kontrolinio darbo rezultatus pristatyti visiems klasės mokiniams, pasidžiaugti jų sėkmėmis, pagal galimybes ir poreikius nesėkmes aptarti su kiekvienu mokiniu individualiai bei numatyti būdus spragoms šalinti.
* Mokytojams sistemingai informuoti klasės vadovą ir tėvus (globėjus) apie mokinių mokymosi pasiekimus, pažangą bei problemas (žodžiu individualiai arba raštu pastabas fiksuojant elektroniniame dienyne).
* Mokytojams namų darbų krūvį paskirstyti savaitės bėgyje, užduotis diferencijuoti, orientuotis į grupinius projektinius darbus ir juos planuoti ilgalaikiuose planuose.
* Metodinėse grupėse dalintis gerąja darbo patirtimi apie išmokimo stebėjimą.

Dėl 3 srities „Pasiekimai“ veiklos rodiklio „3.1.1. Atskirų mokinių pažanga“ rezultatų pagerinimo

***(3.1.1. „Atskirų mokinių pažanga“ 3 lygis)***

* + Kiekvienas dalyko mokytojas atsakingas už kiekvieno mokinio individualios pažangos stebėjimo ir fiksavimo, rezultatų analizavimo ir panaudojimo sistemą.
	+ Metodinėse grupėse aptarti mokinių daromą pažangą, spręsti, kaip padėti mokiniams siekti geresnių rezultatų.
	+ Mokinių ugdymą karjerai ir tolimesnį mokymąsi numatyti Metiniame veiklos ir Ugdymo planuose.
	+ Metiniame veiklos plane numatyti mokinių skatinimo būdus.
	+ Tobulinti vidaus tvarkos taisykles, koreguojant drausminimo priemones.
	+ Atsižvelgiant į mokinių pageidavimus, visiems mokytojams organizuoti savo dalyko konsultacijas. Numatyti Ugdymo ir Metiniame veiklos plane.
	+ Klasių vadovams po I ir II trimestro organizuoti individualias konsultacijas tėvams VIP (Vaiko individualios pažangos) aptarimui.
	+ Strateginiame plane, metiniame veiklos plane numatyti prioritetus pamokos kokybei, kiekvieno mokinio pažangai.
	+ Metodinėse grupėse analizuoti mokinio asmeninės pažangos stebėjimo ir fiksavimo priemones.